റിലയൻസിൻറെ ജിയോ 4ജി നെറ്റ് വർക്ക് അടുത്താഴ്ച ഇന്ത്യയിൽ ഔദ്യോഗികമായി വരുന്നു . ഒരു കിടിലൻ ഓഫറുമായാണ് ജിയോ വരുന്നത് . വെറും 93 രൂപ നൽകി ജിയോ കണക്ഷൻ എടുത്താൽ 10 ജിബി 4ജി ഡാറ്റയും ലഭിക്കുന്നതാണ് . നിലവിലുള്ള റിലയൻസ് കമ്യൂണിക്കേഷൻ സിഡിഎംഎ ഉപയോക്താക്കൾക്കാണ് പുതിയ ജിയോ 4 ജി അപ്ഡേഷൻ ലഭിക്കുക . ആർകോം സിഡിഎംഎയ്ക്ക് 30 ദശലക്ഷം ഉപയോക്താക്കൾ ഉണ്ടെന്നാണ് കണക്ക് ഇവരിൽ 90 ശതമാനവും അപ്ഡേഷന് താൽപ്പര്യപ്പെട്ടതായി റിലയൻസ് വൃത്തങ്ങളെ ഉദ്ദരിച്ച് പിടിഐ റിപ്പോർട്ട് ചെയ്യുന്നു . റിലയൻസ് പറയുന്നതനുസരിച്ച് 12 സ്ഥലങ്ങളിലായാണ് ഈ നെറ്റ്വർക്ക് നിലവിൽ വരുന്നത് . അതായത് മുംബൈ , ദില്ലി , കൊൽക്കത്ത , ഗുജറാത്ത് , ആന്ധ്രപ്രദേശ് , മഹാരാഷ്ട്ര , പഞ്ചാബ് , ഉത്തർപ്രദേശ് ഈസ്റ്റ് വെസ്റ്റ് , ഒഡീഷ്യ , മധ്യപ്രദേശ് , ബീഹാർ എന്നീ വിടങ്ങളിൽ . കൂടാതെ ജൂലായ് മധ്യത്തിൽ നമ്മുടെ കേരളത്തിനൊപ്പം തമിഴ്നാട് , കർണാടക , രാജസ്ഥാൻ തുടങ്ങിയ സംസ്ഥാനങ്ങളിലും ജിയോ എത്തുന്നതാണ് . ഇന്ന് വിപണിയിലുള്ള പ്രമുഖ കമ്പനികളുടെ 4ജി നിരക്കിനേക്കാൾ 95 ശതമാനത്തോളം കുറവാണ് റിലയൻസിൻറെ 93 രൂപയ്ക്ക് 10 ജിബി എന്ന ഓഫർ .